எடுத்துக்காட்டுகள் தேவையில்லை ; நீங்கள் அறிந்தவை. 3. பண்புத்தொகை , இருபெயரொட்டுப் பண்புத்தொகை , வேற்றுமைத்தொகை , உருபும் பயனும் உடன் தொக்க தொகை , உவமைத்தொகை , உம்மைத்தொகை , வினைத் தொகை , அன்மொழித்தொகை ஆகியவையும் எழுவாயாக வரும். கருங்குதிரை ஓடிற்று. பண்புத்தொகை எழுவாயாய் வந்துளது. பலாமரம் விழுந்தது. இருபெயரொட்டுப் பண்புத்தொகை எழுவாயாய் வந்துளது. யானைத் தந்தம் கிடைத்தது. 6 - ஆம் வே. தொகை எழுவாயாய் வந்துளது. மலைப்பாம்பு செத்தது.7 - ஆம் வே. உருபும் பயனும் உடன் தொக்க தொகை எழுவாயாய் வந்துளது. மதிமுகம் வியர்த்தது.